
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2 Μαΐου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 1506 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αναγκαία συμπληρωματικά μέτρα για την εφαρ¬ 
μογή του κανονισμού (ΕΕ) 2016/426 του Ευρωπα¬ 
ϊκού Κοινοβουλίου και του Συμβουλίου της 9ης 
Μαρτίου 2016 «σχετικά με τις συσκευές με καύση 
αέριων καυσίμων και την κατάργηση της οδηγίας 
2009/142/ΕΚ». 

2 Σύσταση μίας (1) προσωρινής θέσης με σχέση ερ¬ 
γασίας ιδιωτικού δικαίου αορίστου χρόνου για τη 
μετάταξη υπαλλήλου σύμφωνα με τις διατάξεις 
τηςπαρ.6του άρθρου 8 του π.δ. 351/1991. 


ΑΠΟΦΑΣΕΙΣ 

Αριθμ. οικ. 44027/ΔΤΒ Ν 742 (1) 

Αναγκαία συμπληρωματικά μέτρα για την εφαρ¬ 
μογή του κανονισμού (ΕΕ) 2016/426 του Ευρωπα¬ 
ϊκού Κοινοβουλίου και του Συμβουλίου της 9ης 
Μαρτίου 2016 «σχετικά με τις συσκευές με καύ¬ 
ση αέριων καυσίμων και την κατάργηση της οδη¬ 
γίας 2009/142/ΕΚ». 

Ο ΥΠΟΥΡΓΟΣ ΚΑΙ 
Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

Ι.Τα άρθρα 1,2 (παράγραφοι 1 περ.η , 2 και 3) και 3) 
του ν. 1338/1983 (ΦΕΚ Α' 34) «Εφαρμογή του Κοινοτικού 
Δικαίου». 

2. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (ΦΕΚ Α' 98) «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα». 

3. Το π.δ. 147/2017 (ΦΕΚ Α' 192) «Οργανισμός του 
Υπουργείου Οικονομίας και Ανάπτυξης». 

4. Το π.δ. 70/2015 ( ΦΕΚ Α' 114) «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 


Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού». 

5. Το π.δ. 123/2016 (Α' 208) «Ανασύσταση και μετο¬ 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτι¬ 
κής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων». 

6. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

7. Το π.δ. 22/2018 (Α' 37) «Διορισμός Υπουργών, Ανα¬ 
πληρωτή Υπουργού και Υφυπουργών». 

8. α.Τηνυπ'αριθ.ΥΙ 73/04-11-2016 απόφαση του Πρω¬ 
θυπουργού «Σύσταση θέσεων Αναπληρωτών Υπουργών 
και Υφυπουργών. 

β. Την υπ. αριθ. Υ197/16-11-2016 (Β' 3722) απόφα¬ 
ση του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Οικονομίας και Ανάπτυξης, Αλέ¬ 
ξανδρο Χαρίτση» όπωςτροποποιήθηκε με τις υπ'αριθμ. 
Υ226/27-12-2016 (Β' 4233) και Υ12/14-03-2018 (Β' 978) 
αποφάσεις του Πρωθυπουργού «Τροποποίηση απόφα¬ 
σης ανάθεσης αρμοδιοτήτων στον Αναπληρωτή Υπουρ¬ 
γό Οικονομίας και Ανάπτυξης, Αλέξανδρο Χαρίτση». 

9. Τον. 4072/2012 (ΦΕΚΑ' 86) «Βελτίωση επιχειρημα¬ 
τικού περιβάλλοντος - Νέα εταιρική μορφή - Σήματα - 
Μεσίτες Ακινήτων - Ρύθμιση θεμάτων ναυτιλίας, λιμένων 
και αλιείας και άλλες διατάξεις», Κεφάλαιο Ε'. 

10. Την υπ'αριθμ. 768/2008/ΕΚ απόφαση του Ευρωπα¬ 
ϊκού Κοινοβουλίου και του Συμβουλίου της 9ης Ιουλίου 
2008 για κοινό πλαίσιο εμπορίας των προϊόντων και για 
την κατάργηση της απόφασης 93/465/ΕΟΚ του Συμβου¬ 
λίου (ΕΕ Ε 218 της 13-8-2008). 

11. Τον Κανονισμό (ΕΚ) αριθ. 765/2008 του Ευρωπαϊ¬ 
κού Κοινοβουλίου και του Συμβουλίου της 9ης Ιουλίου 
2008 για τον καθορισμό των απαιτήσεων διαπίστευσης 
και εποπτείας της αγοράς όσον αφορά την εμπορία των 
προϊόντων και για την κατάργηση του κανονισμού (ΕΟΚ) 
αριθ. 339/93 του Συμβουλίου (ΕΕ Ε 218 της 13-8-2008). 

12. Την υπ. αριθμ. 15233/03-07-1991 κοινή υπουργι¬ 
κή απόφαση (Β' 487) κοινή υπουργική απόφαση «Συμ¬ 
μόρφωση της Ελληνικής Νομοθεσίας με την 90/396/ΕΟΚ 
Οδηγία του Συμβουλίου των Ευρωπαϊκών Κοινοτήτων 
σχετικά με τις συσκευές αερίου», όπως τροποποιήθηκε 
από την υπ' αριθμ. Οικ. Β 3380/737/17-02-1995 (Β' 134) 
κοινή υπουργική απόφαση «Τροποποίηση της υπ' αριθ. 
15233/3.7.1991 (ΦΕΚ 487/Β74-7-1991) κοινής απόφα¬ 
σης των Υπουργών Εθνικής Οικονομίας και Βιομηχανί¬ 
ας Ενέργειας και Τεχνολογίας σχετικά με τις συσκευές 
αερίου σε συμμόρφωση προς την οδηγία 93/68/ΕΟΚ». 

13. Τον κανονισμό (ΕΕ) 2016/426του Ευρωπαϊκού Κοι¬ 
νοβουλίου και του Συμβουλίου «σχετικά με τις συσκευές 
με καύση αέριων καυσίμων και την κατάργηση της οδη¬ 
γίας 2009/142/ΕΚ». 

14. Το γεγονός ότι από τις διατάξεις της παρούσης δεν 
προκαλείται δαπάνη εις βάρος του κρατικού προϋπολο¬ 
γισμού, αποφασίζουμε: 

Άρθρο 1 

Σκοπός 

Με την παρούσα απόφαση καθορίζονται τα αναγκαία 
συμπληρωματικά μέτρα για την εφαρμογή του κανονι¬ 
σμού (ΕΕ) 2016/426 του Ευρωπαϊκού Κοινοβουλίου και 
του Συμβουλίου της 9ης Μαρτίου 2016 «σχετικά με τις 
συσκευές με καύση αέριων καυσίμων και την κατάργηση 
της οδηγίας 2009/142/ΕΚ». 

Άρθρο 2 

1. Τα απαιτούμενα στοιχεία επικοινωνίας των παρα¬ 
γράφων 6 και 3 των άρθρων 7 και 9 αντίστοιχα του κα- 
νονισμού(ΕΕ) 2016/426 διατυπώνονται στην Ελληνική 
ή Αγγλική γλώσσα. 

2. Οι οδηγίες και οι πληροφορίες ασφάλειας των πα¬ 
ραγράφων 7 και 4 των άρθρων 7 και 9 αντίστοιχα του 
κανονισμού(ΕΕ) 2016/426 διατυπώνονται στην Ελληνική 
γλώσσα. 

3. Η δήλωση συμμόρφωσης των παραγράφων 2 και 
3 του άρθρου 15 του κανονισμού(ΕΕ) 2016/426 διατυ¬ 


πώνεται ή μεταφράζεται στην Ελληνική γλώσσα από 
επίσημη αρχή κατά τις κείμενες διατάξεις. 

4. Οι πληροφορίες και η τεκμηρίωση της παραγράφου 
9 των άρθρων 7 και 9 του κανονισμού(ΕΕ) 2016/426 πα¬ 
ρέχονται στην Ελληνική ή Αγγλική γλώσσα. 

Άρθρο 3 
Αρμόδια αρχή 

1. Αρμόδια αρχή για την παρακολούθηση και τον 
έλεγχο εφαρμογής των διατάξεων του κανονισμού (ΕΕ) 
2016/426 καθώς και αρμόδια αρχή εποπτείαςτης αγοράς 
ορίζεται η ΔιεύθυνσηΤεχνικής Βιομηχανικής Νομοθεσί¬ 
ας της Γενικής Γραμματείας Βιομηχανίας του Υπουργείου 
Οικονομίας και Ανάπτυξης. 

2. Για τους σκοπούς της εποπτείας της αγοράς, ο 
κανονισμός (ΕΕ) 2016/426 θεωρείται τεχνική βιομηχα¬ 
νική νομοθεσία κατά την έννοια του άρθρου 23 του 
ν. 4072/2012. 

Άρθρο 4 
Κυρώσεις 

1. Επιβολή χρηματικών προστίμων και κατηγοριοποί- 
ηση των παραβάσεων. 

Στους παραβάτες των διατάξεων του κανονισμού 
(ΕΕ) 2016/426, ανεξάρτητα από άλλα μέτρα που προ- 
βλέπονται από την παρούσα απόφαση, επιβάλλεται 
πρόστιμο από 2.000 μέχρι και 50.000 ευρώ, ανάλογα με 
την σοβαρότητα/βαρύτητα της παράβασης και της μη 
συμμόρφωσης, σύμφωνα με τις κατηγορίες του Πίνακα 
που ακολουθεί. 

Για το ύψος του χρηματικού προστίμου λαμβάνεται 
υπόψη η έκταση της μη συμμόρφωσης, η επικινδυνότη- 
τα και το είδος του εξοπλισμού, η ιδιότητα του οικονο¬ 
μικού φορέα (κατασκευαστής, εξουσιοδοτημένος αντι¬ 
πρόσωπος, εισαγωγέας, διανομέας) και το μέγεθος της 
επιχείρησης, οι συνθήκες κάτω από τις οποίες τελέσθηκε 
ή εξακολουθεί να τελείται η παράβαση, ο όγκος των δια- 
τιθεμένων στην αγορά του εξοπλισμού, οι ιδιαιτερότητες 
των ευρημάτων και οι επιπτώσεις αυτών στη δημόσια 
ασφάλεια και υγεία, οι τυχόν διορθωτικές ενέργειες και 
η εκ των υστέρων συμμόρφωση του οικονομικού φορέα 
καθώς και ο βαθμός της συνεργασίας του ελεγχόμενου 
με τα κλιμάκια ελέγχου και την αρμόδια υπηρεσία. 

ΚΑΤΗΓΟΡΙΑ 

ΠΑΡΑΒΑΣΗΣ 

ΠΕΡΙΓΡΑΦΗ ΠΑΡΑΒΑΣΗΣ 

ΧΡΗΜΑΤΙΚΟ 

ΠΡΟΣΤΙΜΟ 

(ευρώ) 

ΠΑΡΑΒΑΣΕΙΣ ΚΑΤΗΓΟΡΙΑΣ Α - Πρωτοβάθμιος έλεγχος 
(ενδεικτικά περιλαμβάνονται οι περιπτώσεις τυπικής μη συμμόρφωσης, κλπ) 

Αα 

Δεν έχει τοποθετηθεί σήμανση ΈΕ ή το προϊόν δεν φέρει σήμανση ΈΕ κατά τον 
επιτόπιο έλεγχο ή η σήμανση ΟΕ έχει τεθεί κατά παράβαση των άρθρων 16 και 
17 του κανονισμού (ΕΕ) 2016/426. 

2.000 έως 5.000 

Αβ 

Το προϊόν δεν συνοδεύεται από τις οδηγίες και τις πληροφορίες ασφάλειας 
στην ελληνική γλώσσα σύμφωνα με τις παραγράφους 7 και 4 των άρθρων 7 
και 9 αντίστοιχα του κανονισμού (ΕΕ) 2016/426 και με την παράγραφο 2 του 
άρθρου 2 της παρούσας απόφασης. 

2.000 έως 5.000 

Αγ 

Απουσία ή ελλείψεις των ενδείξεων επί του προϊόντος όπως προβλέπεται από 
το σημείο 1.6.3 του παραρτήματος 1, το άρθρο 18 και το άρθρο 17 του κανο¬ 
νισμού (ΕΕ) 2016/426. 

2.000 έως 5.000 

Αδ 

Δεν έχει συνταχθεί δήλωση συμμόρφωσης ΕΕ ή δεν έχει καταρτιστεί σωστά, 
κατά παράβαση του άρθρου 15 του κανονισμού (ΕΕ) 2016/426. 

2.000 έως 5.000 

Αε 

Απουσία στοιχείων ταυτότητας κατασκευαστή ή/και εισαγωγέα επί του δοχείου, 
όπως προβλέπεται από τις παραγράφους 6 και 3 των άρθρων 7 και 9 αντίστοιχα 
του κανονισμού (ΕΕ) 2016/426 και από την παράγραφο 1 του άρθρου 2 της 
παρούσας απόφασης. 

2.000 έως 5.000 

Αστ 

Οι πληροφορίες που αναφέρονται στην παράγραφο 6 του άρθρου 7 ή στην 
παράγραφο 3 του άρθρου 9 του κανονισμού (ΕΕ) 2016/426 είναι λανθασμένες 
ή είναι ελλιπείς. 

2.000 έως 3.000 

Αζ 

Δεν ικανοποιείται κάποια άλλη από τις απαιτήσεις που προβλέπονται στο άρ¬ 
θρο 7 ή στο άρθρο 9 του κανονισμού(ΕΕ) 2016/426 

2.000 έως 4.000 

Αη 

Μη παράδοση στα αρμόδια ελεγκτικά όργανα ή μη προσκόμιση στην αρμόδια 
αρχή εποπτείας αγοράς των παραστατικών αγοράς και διακίνησης (τιμολόγια, 
δελτία αποστολής κλπ.) των ελεγχόμενων προϊόντων. 

2.000 έως 3.000 

Αθ 

Μη ικανοποίηση των απαιτήσεων του άρθρου 12 του κανονισμού (ΕΕ) 2016/426. 

2.000 έως 5.000 

ΠΑΡΑΒΑΣΕΙΣ ΚΑΤΗΓΟΡΙΑΣ Β - Δευτεροβάθμιος έλεγχος 

(ενδεικτικά περιλαμβάνονται οι παραβάσεις μη συμμόρφωσης ως προς τα απαιτούμενα στοιχεία τεκμηρίωσης 

συμμόρφωσης, κλπ) 

Βα 

Έλλειψη ή μη προσκόμιση τεχνικού φακέλου και απουσία σήμανσης ΈΕ ή δή¬ 
λωσης συμμόρφωσης. 

5.000 έως 20.000 

Ββ 

Έλλειψη ή μη προσκόμιση τεχνικού φακέλου και τοποθέτηση της σήμανσης ΈΕ 
ή κατάρτιση της δήλωσης συμμόρφωσης από τον οικονομικό φορέα. 

5.000 έως 30.000 

Βγ 

Ελλείψεις στα στοιχεία του φακέλου τεχνικής τεκμηρίωσης του προϊόντος 
(σχέδια, εκθέσεις δοκιμών, πιστοποιητικό εξέτασης τύπου, πιστοποιητικό συμ¬ 
μόρφωσης από κοινοποιημένο οργανισμό, κλπ.). 

5.000 έως 20.000 

Βδ 

Μη συμμόρφωση με τις προβλεπόμενες από το άρθρο 14 του κανονισμού (ΕΕ) 
2016/426 διαδικασίες αξιολόγησης της συμμόρφωσης. 

5.000 έως 20.000 

Βε 

Επίθεση σήμανσης ΈΕ ή κατάρτιση της δήλωσης συμμόρφωσης χωρίς να έχουν 
τηρηθεί οι απαιτούμενες διαδικασίες αξιολόγησης της συμμόρφωσης του άρ¬ 
θρου 14 του κανονισμού (ΕΕ)2016/426. 

5.000 έως 30.000 

ΠΑΡΑΒΑΣΕΙΣ ΚΑΤΗΓΟΡΙΑΣ Γ - Τριτοβάθμιος έλεγχος 

(ενδεικτικά περιλαμβάνονται οι παραβάσεις που διαπιστώνονται από τα αποτελέσματα εργαστηριακών 
ελέγχων και δοκιμών κατά την διαδικασία επαλήθευσης της συμμόρφωσης της ελεγχόμενης συσκευής από την 

αρμόδια αρχή εποπτείας της αγοράς, κλπ) 

Γα 

Μη συμμόρφωση προς τις απαιτήσεις των εναρμονισμένων προτύπων του 
άρθρου 13 ή μη συμμόρφωση προς τις βασικές απαιτήσεις ασφάλειας του 
παραρτήματος 1 ή γενικά προς τις απαιτήσεις των διατάξεων του κανονισμού 
(ΕΕ) 2016/426, βάσει των αποτελεσμάτων των εκθέσεων εργαστηριακών δο¬ 
κιμών που διενεργούνται από την αρμόδια αρχή εποπτείας της αγοράς σε 
εφαρμογή του κανονισμού. 

10.000 έως 
50.000 

Γβ 

Αθέμιτη χρήση της σήμανσης 6Ε, παραπλανητική σήμανση 0Ε ή δήλωση συμ¬ 
μόρφωσης ΕΕ, ανακριβή στοιχεία τεχνικού φακέλου ή ανακριβή ή αναληθή ή 
παραποιημένα πιστοποιητικά, σε σχέση με τα αποτελέσματα των εργαστηρι¬ 
ακών δοκιμών. 

10.000 έως 
50.000 

ΠΑΡΑΒΑΣΕΙΣ ΚΑΤΗΓΟΡΙΑΣ Δ 

(ενδεικτικά περιλαμβάνεται η μη υλοποίηση των επιβαλλόμενων διοικητικών μέτρων, κλπ) 

Δα 

Μη εφαρμογή των μέτρων άρσης της μη συμμόρφωσης, όπου είναι εφικτό ή 
μη λήψη των απαιτούμενων για την συμμόρφωση του προϊόντος διορθωτι¬ 
κών μέτρων εντός της ταχθείσας προθεσμίας που ορίζει εγγράφως η αρμόδια 
αρχή εποπτείας της αγοράς σε εφαρμογή των διατάξεων του κανονισμού (ΕΕ) 
2016/426. 

5.000 έως 10.000 

Δβ 

Μη εφαρμογή των επιβαλλόμενων μέτρων περιορισμού της κυκλοφορίας 
και διαθεσιμότητας των μη συμμορφούμενων προϊόντων, σε εφαρμογή του 
κανονισμού (ΕΕ) 2016/426. 

10.000 έως 
50.000 

Δγ 

Παρεμπόδιση ή άρνηση ελέγχου ή άρνηση χορήγησης δείγματος. 

10.000 έως 
50.000 


Τα παραπάνω χρηματικά πρόστιμα των κατηγοριών 
Α έως και Γ, ισχύουν ανά μη συμμορφούμενο τύπο προ¬ 
ϊόντος. 

Για τις κατηγορίες παραβάσεων Α έως και Γ, σε περί¬ 
πτωση που διαπράττονται ταυτόχρονα διαφορετικές πα¬ 
ραβάσεις στην ίδια κατηγορία, το σύνολο του προστίμου 
δεν μπορεί να υπερβαίνει το ανώτατο όριο αυτής και 
συγκεκριμένα των 5.000 ευρώ για το σύνολο των παρα¬ 
βάσεων που εμπίπτουν στην κατηγορία Α, των 30.000 
ευρώ για το σύνολο των παραβάσεων που εμπίπτουν 
στην κατηγορία Β και των 50.000 ευρώ για το σύνολο των 
παραβάσεων που εμπίπτουν στην κατηγορία Γ. 

Όταν διαπράττονται παραβάσεις που εμπίπτουν σε 
περισσότερες εκ των ανωτέρω Α έως και Γ κατηγοριών, 
για την επιβολή του συνολικού προστίμου λαμβάνονται 
υπόψη μόνο οι παραβάσεις της εκάστοτε ανώτατης κατη¬ 
γορίας. Σύμφωνα με τον ανωτέρω πίνακα, ανώτατη κατη¬ 
γορία παραβάσεων είναι η Γ, ακολουθεί η Β και έπεται η Α. 

Σε κάθε περίπτωση, το συνολικό πρόστιμο για όλες τις 
παραβάσεις των κατηγοριών Α έως και Γ του ανωτέρω 
πίνακα δεν μπορεί να υπερβεί τις 50.000 ευρώ ανά μη 
συμμορφούμενο τύπο προϊόντος. 

Τα πρόστιμα της κατηγορίας Δ επιβάλλονται ανεξάρ¬ 
τητα, μεμονωμένα και ξεχωριστά για κάθε παράβαση. 

Σε περίπτωση υποτροπής οι παραβάτες τιμωρούνται 
με πρόστιμο διπλάσιο του αρχικού. 

Τα ανωτέρω πρόστιμα επιβάλλονται με αιτιολογημένη 
απόφαση του προϊσταμένου της αρμόδιας αρχής επο- 
πτείας της αγοράς. 


Το πρόστιμο βεβαιώνεται και εισπράττεται σύμφω¬ 
να με τις ισχύουσες διατάξεις περί δημοσίων εσόδων, 
σε πίστωση του Ειδικού Λογαριασμού υπέρ Υπουρ¬ 
γείου Ανάπτυξης Κωδικός Φορέα: 35/110, ΚΑΕ:84583, 
με αριθμό 234218/6 της Τράπεζας Ελλάδος, ΙΒΑΝ <38 
8601000230000000002342186 - ο οποίος έχει συστα- 
θεί και λειτουργεί για ομοειδή σκοπό εποπτείας και 
ελέγχου ηλεκτρολογικών προϊόντων - βάσει χρηματι¬ 
κών καταλόγων που συντάσσονται και αποστέλλονται 
από την αρμόδια αρχή για την παρακολούθηση και τον 
έλεγχο εφαρμογής των διατάξεων του κανονισμού (ΕΕ) 
2016/426 στην Δ.Ο.Υ του οφειλέτη. 

Κατά της ανωτέρω απόφασης επιτρέπεται η άσκηση αι¬ 
τιολογημένης προσφυγής ενώπιον του Γενικού Γραμματέα 
Βιομηχανίας του υπουργείου Οικονομίας και Ανάπτυξης 
εντός τριάντα (30) ημερών από την κοινοποίηση της στον 
ενδιαφερόμενο, σύμφωνα με την κείμενη νομοθεσία. 

2. Πρόσθετα Διοικητικά Μέτρα. 

Με την επιφύλαξη των περιοριστικών μέτρων ή των 
εκτελεστικών αποφάσεων της Επιτροπής που προβλέ- 
πονται από τις διατάξεις των άρθρων 37 έως 40 του κα- 
νονισμού(ΕΕ) 2016/426, η αρμόδια αρχή εποπτείας της 
αγοράς δύναται να λαμβάνει, μεταξύ άλλων, τα ακόλουθα 
διοικητικά μέτρα ανάλογα με την περίπτωση, εφόσον 
διαπιστωθεί ότι το ελεγχόμενο προϊόν δεν συμμορφώ¬ 
νεται προς τις απαιτήσεις του κανονισμού (ΕΕ) 2016/426. 

α) Σύσταση για διορθωτικές ενέργειες. 

Το μέτρο της σύστασης επιβάλλεται μόνο σε περιπτώ¬ 
σεις παραβάσεων τυπικής μη συμμόρφωσης του άρθρου 

40 του κανονισμού (ΕΕ) 2016/426 και γενικότερα για πα¬ 
ραβάσεις που δεν επηρεάζουν άμεσα την ασφάλεια των 
προϊόντων και για τις οποίες υφίσταται, κατά την κρίση 
της αρμόδιας αρχής εποπτείαςτης αγοράς, δυνατότητα 
ανάληψης διορθωτικών ενεργειών από τους οικονομι¬ 
κούς φορείς. 

Το μέτρο της σύστασης αφορά στην άμεση έγγραφη 
απαίτηση της αρμόδιας αρχής εποπτείας της αγοράς από 
τον υπεύθυνο οικονομικό φορέα να θέσει τέλος στην 
προκειμένη μη συμμόρφωση, εντός ευλόγου χρονικού 
διαστήματος, το οποίο καθορίζεται από αυτήν. 

Σε περίπτωση που ο οικονομικός φορέας δεν λάβει 
τα απαιτούμενα διορθωτικά μέτρα εντός της ταχθείσας 
προθεσμίας που αναφέρεται ανωτέρω, η αρμόδια αρχή 
εποπτείας της αγοράς επιβάλλει τις κυρώσεις της περί¬ 
πτωσης (γ). 

β) Προσωρινή Δέσμευση 

Σε περίπτωση που τα προϊόντα ενδέχεται να παρου¬ 
σιάζουν κίνδυνο κατά την έννοια του άρθρου 37 του 
κανονισμού (ΕΕ) 2016/426, το εντεταλμένο ελεγκτικό 
όργανο δύναται να προβεί στην προσωρινή δέσμευ¬ 
ση του προϊόντος για την περίοδο που απαιτείται για 
τους διάφορους ελέγχους, εξακριβώσεις ή αξιολογήσεις 
ασφάλειας, σύμφωνα με τις διατάξεις της παραγράφου 
1 περίπτωση (δ) του άρθρου 8 της κοινής υπουργικής 
απόφασης Ζ3-2810/20.12.2004 (ΦΕΚ Β' 1885 )για την 
γενική ασφάλεια προϊόντων, όπως εκάστοτε ισχύει. 

Τα προϊόντα δεσμεύονται προσωρινά άμεσα εις χείρας 
των κατόχων τους. Η δέσμευση πραγματοποιείται από 
τα αρμόδια ελεγκτικά όργανα μέσω του Πρακτικού Δέ¬ 
σμευσης το οποίο συντάσσεται εις διπλούν σύμφωνα με 
το υπόδειγμα του παραρτήματος I της παρούσης. Ένα 
αντίγραφο παραδίδεται στον παραβάτη οικονομικό φο¬ 
ρέα και ένα υποβάλλεται στην αρμόδια αρχή εποπτείας 
της αγοράς. 

Το παραπάνω μέτρο εφαρμόζεται και στις περιπτώ¬ 
σεις εντοπισμού κατά τον επιτόπιο έλεγχο προϊόντων 
που έχουν κοινοποιηθεί στην αρμόδια αρχή εποπτεί¬ 
ας αγοράς μέσω του Ευρωπαϊκού Συστήματος Ταχείας 
Ανταλλαγής Πληροφοριών (ΚΑΡΕΧ) ή του Ευρωπαϊκού 
Συστήματος Πληροφόρησης και Επικοινωνίας για την 
Εποπτεία Αγοράς (ΙΈ5Μ5), ή για τα οποία έχουν κοινοποι¬ 
ηθεί στην αρμόδια αρχή εποπτείας της αγοράς εκτελε¬ 
στικές περιοριστικές αποφάσεις της Επιτροπής σύμφωνα 
με τα άρθρα 38 και 39 του κανονισμού (ΕΕ) 2016/426. 

Η διαπίστωση από την αρμόδια αρχή εποπτείας αγο¬ 
ράς περιπτώσεων παραβάσεων τυπικής μη συμμόρ¬ 
φωσης του άρθρου 40 του κανονισμού (ΕΕ) 2016/426 
παρέχει επαρκείς λόγους να θεωρεί ότι το προϊόν μπορεί 
να παρουσιάσει κίνδυνο σε οποιαδήποτε από τις περι¬ 
πτώσεις α, β, δ, ε, στ και ζ του άρθρου 40 του κανονισμού 
(ΕΕ) 2016/426 ή όταν δεν ικανοποιούνται οι απαιτήσεις 
που προβλέπονται στις παραγράφους 7 και 4 των άρ¬ 
θρων 7 και 9 του κανονισμού(ΕΕ) 2016/426 αντίστοιχα. 

Ανεξάρτητα από το αν η αξιολόγηση δείχνει ότι το 
προϊόν στην πραγματικότητα παρουσιάζει κίνδυνο, η 
αρμόδια αρχή εποπτείας της αγοράς ζητεί από τον οικο¬ 
νομικό φορέα να προβεί στην άρση της μη συμμόρφω¬ 
σης. Εάν ο οικονομικός φορέας δεν το πράξει, η αρμόδια 


αρχή εποπτείας της αγοράς διασφαλίζει ότι το προϊόν 
αποσύρεται από την αγορά. 

γ) Απαγόρευση κυκλοφορίας και διαθεσιμότητας 

Απαγόρευση της κυκλοφορίας του προϊόντος και της 
διαθεσιμότητας του στην αγορά επιβάλλεται στις περι¬ 
πτώσεις στις οποίες: 

1. η άρση από τους οικονομικούς φορείς των μη συμ¬ 
μορφώσεων κρίνεται από την αρμόδια αρχή εποπτείας 
της αγοράς τεχνικά μη δυνατή ή δεν καθίσταται εφικτή η 
πλήρης συμμόρφωση του προϊόντος ή εφόσον ο οικείος 
οικονομικός φορέας δεν λάβει, μέσα στο χρονικό διά¬ 
στημα που ορίζει η αρμόδια αρχή εποπτείας της αγοράς, 
τα αναγκαία διορθωτικά μέτρα για την συμμόρφωση 
του προϊόντος, 

2. από τα αποτελέσματα των εργαστηριακών ελέγχων 
και τις εκθέσεις δοκιμών διαπιστώνεται η μη συμμόρφω¬ 
ση του προϊόντος προς τις απαιτήσεις του κανονισμού 
(ΕΕ) 2016/426 και ιδίως προς τις βασικές απαιτήσεις του 
παρατήματος I ή και τα εναρμονισμένα πρότυπα του 
άρθρου 13 του κανονισμού (ΕΕ) 2016/426, 

3. διαπιστώνεται αθέμιτη χρήση της σήμανσης ΈΕ, 
πλαστή ή παραπλανητική σήμανση ΈΕ, 

4. η συμμόρφωση των προϊόντων δεν πραγματοποιεί¬ 
ται εντός της ταχθείσας προθεσμίας της περίπτωσης (1), 

5. προβλέπεται από τις διατάξεις των άρθρων 37 έως 
40 του κανονισμού (ΕΕ) 2016/426, 

6. σε κάθε άλλη περίπτωση που για λόγους προστασίας 
της δημόσιας ασφάλειας και υγείας και του περιβάλλο¬ 
ντος επιβάλλεται η λήψη περιοριστικών μέτρων. 

Η απαγόρευση της κυκλοφορίας και της διαθεσιμότη¬ 
τας στην αγορά των μη συμμορφούμενων προϊόντων 
επιβάλλεται με απόφαση του Γενικού Γραμματέα Βιομη¬ 
χανίας, ύστερα από σχετική εισήγηση της αρμόδιας αρ¬ 
χής εποπτείας της αγοράς. Η απαγόρευση μπορεί να είναι 
προσωρινή ή οριστική ανάλογα με τον χαρακτήρα των 
μη συμμορφώσεων του προϊόντος ή την επικινδυνότητα 
αυτού. Με την ίδια απόφαση επιβάλλεται, αν κριθεί ανα¬ 
γκαίο από την αρμόδια αρχή εποπτείας της αγοράς, και 
η απόσυρση ή η ανάκληση των ήδη διατεθέντων προ¬ 
ϊόντων στην αγορά σύμφωνα με τις κείμενες διατάξεις. 

Οι αποφάσεις με τις οποίες επιβάλλονται οι ανωτέρω 
κυρώσεις κοινοποιούνται στους ενδιαφερομένους υπό¬ 
χρεους με συστημένη επιστολή ή με τηλεομοιοτυπία 
(ΡΑΧ). 

Κάθε ελεγχόμενος εντός δέκα (10) ημερών από την 
παραλαβή της απόφασης, ενημερώνει με υπεύθυνη 
δήλωση του την αρμόδια αρχή εποπτείας της αγοράς 
για την εκτέλεση της απόφασης απόσυρσης ή ανάκλη¬ 
σης. Στη δήλωση του οφείλει να αναφέρει το πλήθος 
των προϊόντων που αποσύρθηκε από την αγορά ή έχει 
ανακαλέσει από τους καταναλωτές και τον ακριβή χώρο 
(οδό, αριθμό) της αποθήκευσης αυτού. 

Η αρμόδια αρχή εποπτείαςτης αγοράς μπορεί, όποτε 
κρίνει σκόπιμο, να προβεί στον έλεγχο της πραγματο¬ 
ποίησης της οριστικής απαγόρευσης κυκλοφορίας ή/ και 
απόσυρσης, μετά από τον οποίο συντάσσει πρωτόκολλο 
ελέγχου που προσυπογράφεται και από τον ενδιαφερό¬ 
μενο. Το προϊόν που απαγορεύθηκε δεν μπορεί πλέον 
να διατεθεί στην αγορά. 

Κατά της απόφασης επιβολής κυρώσεων της παρούσας παραγράφου επιτρέπεται η άσκηση προσφυγής ενώπιον 
του Υπουργού Οικονομίας και Ανάπτυξης εντός τριάντα (30) ημερών από την κοινοποίηση της. 

Άρθρο 5 

Προσαρτάται και αποτελεί αναπόσπαστο μέρος της παρούσας απόφασης το παράρτημα I που ακολουθεί. 


ΠΑΡΑΡΤΗΜΑ I 

ΥΠΟΔΕΙΓΜΑ ΠΡΑΚΤΙΚΟΥ ΔΕΣΜΕΥΣΗΣ 


Οι υπογράφοντες: 


1 .ειδικότητα, 

2 .ειδικότητα, 


ελεγκτές του Μητρώου Πιστοποιημένων Ελεγκτών του άρθρου 27, του νόμου 4072/2012, 

κατά τη διάρκεια ελέγχου που πραγματοποιήθηκε την ... / ... / 20 .στην 

εγκατάσταση : 

Επωνυμία επιχείρησης:. 

Είδος επιχείρησης:. 

Διεύθυνση επιχείρησης:. 

Ονοματεπώνυμου υπευθύνου: .προβήκαμε σύμφωνα 

με το άρθρο 4 της ΥΑ . στην προσωρινή δέσμευση των παρακάτω 

προϊόντων: 

Είδος και ποσότητα δεσμευθέντων προϊόντων: 


(Ως συνημμένη κατάσταση) 1 

Συσκευασία και επισήμανση: 


Αιτιολογία δέσμευσης:. 

Τα δεσμευθέντα προϊόντα φυλάσσονται με ευθύνη του ιδιοκτήτη ή του νόμιμου 
εκπροσώπου του μέχρι τη λήψη οριστικής απόφασης. 

Επιδόθηκε σήμερα, ... / ... / 2 0 

Ο νόμιμος εκπρόσωπος της επιχείρησης Οι ελεγκτές 

1 . 

2 . 


1 Αν δεν επαρκεί ο χώρος, αναγράφονται σε ξεχωριστή συνημμένη κατάσταση. 

Άρθρο 6 

Μεταβατικές Διατάξεις - Κατάργηση 

1. Δεν εμποδίζεται η διαθεσιμότητα στην αγορά συ¬ 
σκευών και εξοπλισμών καθώς και η χρήση συσκευών 
που καλύπτονται από την υπ'αριθμ. 15233/03-07-1991 
ΚΥΑ (Β'487) κοινή υπουργική απόφαση όπως τροποποι¬ 
ήθηκε από την υπ'αριθμ. Οικ. Β 3380/737/17-02-1995 
(Β' 134) κοινή υπουργική απόφαση, συμμορφώνονται 
με την απόφαση αυτή και έχουν διατεθεί στην αγορά 
πριν από τις 21 Απριλίου 2018. 

2. Η υπ'αριθμ. 15233/03-07-1991 κοινή υπουργική 
απόφαση (Β'487), όπως τροποποιήθηκε από την υπ' 
αριθμ. Οικ. Β 3380/737/17-02-1995 (Β' 134) κοινή υπουρ¬ 
γική απόφαση καταργείται από τις 21 Απριλίου 2018. 

3. Όπου στην κείμενη νομοθεσία γίνεται παραπομπή 
σε διατάξεις των κοινών υπουργικών αποφάσεων της 
παραγράφου 2 του παρόντος άρθρου, η παραπομπή 
θεωρείται ότι γίνεται στις διατάξεις του Κανονισμού (ΕΕ) 
2016/426 και της παρούσας απόφασης. 

Άρθρο 7 

Δημοσίευση - Έναρξη Ισχύος 

Οι διατάξεις της παρούσας απόφασης ισχύουν από τις 
21 Απριλίου 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2018 

Ο Υπουργός Ο Αναπληρωτής Υπουργός 

ΙΩΑΝΝΗΣ ΔΡΑΓΑΣΑΚΗΣ ΑΛΕΞΑΝΔΡΟΣ ΧΑΡΙΤΣΗΣ 


Αριθμ. ΔΙΔΚ/Φ.20/132 45 (2) 

Σύσταση μίας (1) προσωρινής θέσης με σχέση 
εργασίας ιδιωτικού δικαίου αορίστου χρόνου για 
τη μετάταξη υπαλλήλου σύμφωνα με τις διατά¬ 
ξεις της παρ.6 του άρθρου 8 του π.δ. 351/1991. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) της παρ. 6 του άρθρου 8 του π.δ. 351/1991 «Τρο¬ 
ποποίηση, συμπλήρωση και κωδικοποίηση σε ενιαίο 
κείμενο των διατάξεων που ισχύουν για τη σύσταση, 
οργάνωση και λειτουργία των υπηρεσιών της Προεδρίας 
της Δημοκρατίας» (ΑΊ21), 

β) της παρ.2 του άρθρου 19 του ν. 4440/2016 «Ενι¬ 
αίο Σύστημα Κινητικότητας στη Δημόσια Διοίκηση και 
τηνΤοπική Αυτοδιοίκηση, υποχρεώσεις των προσώπων 
που διορίζονται στις θέσεις των άρθρων 6 και 8 του 


ν.4369/2016, ασυμβίβαστα και πρόσληψη των περιπτώ¬ 
σεων σύγκρουσης συμφερόντων και λοιπές διατάξεις» 
(Α' 224), 

γ) του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με 
το άρθρο πρώτο του π.δ. 63/2005 (Α'980), 

δ) του άρθρου 1 του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α'208). 

2. Το π.δ. 99/2014 «Οργανισμός του Υπουργείου Δι¬ 
οικητικής Μεταρρύθμισης και Ηλεκτρονικής Διακυβέρ¬ 
νησης» (ΑΊ66). 

3. Το π.δ. 125/2016 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 210). 

4. Την αριθ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β'2168). 

5. Την αριθ. Φ1608/1956/21-9-2017 έγγραφη πρόταση 
του Γενικού Γραμματέα της Προεδρίας της Δημοκρατίας. 

6. Την αριθ. πρωτ. ΔΙΠΔΑ/Φ4Π/12/7339/21-2-2018 
εισηγητική έκθεση της Προϊσταμένης Οικονομικών και 
Διοικητικών Υπηρεσιών του Υπουργείου Διοικητικής 
Ανασυγκρότησης. 

7. Το γεγονός ότι από τις διατάξεις της απόφασης αυτή 
προκαλείται δαπάνη ύψους 11.053 ευρώ περίπου για το 
έτος 2018 και ετήσια δαπάνη 14.740 ευρώ περίπου σε 
βάρος του προϋπολογισμού του Υπουργείου Διοικητικής 
Ανασυγκρότησης Ε.Φ.05-150, αποφασίζουμε: 

Τη σύσταση στο Υπουργείο Διοικητικής Ανασυγκρότη¬ 
σης μίας (1) προσωρινής θέσης με σχέση εργασίας ιδιω¬ 
τικού δικαίου αορίστου χρόνου εκπαιδευτικής βαθμίδας 
ΔΕ ειδικότητας Διοικητικού Λογιστικού, για τη μετάταξη 
υπαλλήλου σύμφωνα με τις διατάξεις της παρ.6 του άρ¬ 
θρου 8 του π.δ. 351/1991». 

Η παραπάνω θέση καταργείται με την καθ' οποιονδή- 
ποτε τρόπο κένωσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2018 

Οι Υπουργοί 

Αναπληρωτής Διοικητικής 

Υπουργός Οικονομικών Ανασυγκρότησης 

ΓΕΩΡΓΙΟΣ ΧΟΥΛΙΑΡΑΚΗΣ ΟΛΓΑ ΓΕΡΟΒΑΣΙΛΗ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 506/02.05.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 
























